20040726
Решение на Съвета
от 26 юли 2004 година
oтносно сключването на споразумение между Европейския съюз и Босна и Херцеговина за процедури за сигурност при обмен на класифицирана информация
(2004/731/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално членове 24 и 38 от него,
като взе предвид препоръката на Председателството,
като има предвид, че:
(1) На срещата си на 27 и 28 ноември 2003 г. Съветът реши да упълномощи Председателството, подпомогнато от Генералния секретар/Върховния представител, да започне преговори в съответствие с членове 24 и 38 от Договора за Европейския съюз с определени трети страни, с оглед Европейският съюз да сключи с всяка от тях споразумение за мерките за процедури за сигурност при обмен на класифицирана информация.
(2) След получаване на пълномощия за започване на преговори Председателството, подпомогнато от Генералния секретар/Върховния представител, договори споразумение с Босна и Херцеговина за процедури за сигурност при обмен на класифицирана информация.
(3) Споразумението следва да бъде одобрено.
РЕШИ:
Член 1
Одобрява се сключването на споразумение между Европейския съюз и Босна и Херцеговина за процедури за сигурност при обмен на класифицирана информация.
Текстът на споразумението е приложен към настоящото решение.
Член 2
Председателят на Съвета се оправомощава да посочи лице, упълномощено да подпише споразумението, за да задължи Европейския съюз.
Член 3
Настоящото решение влиза в сила от деня на приемането му.
Член 4
Настоящото решение се публикува в Официален вестник на Европейския съюз.
Съставено в Брюксел на 26 юли 2004 година.